title: 2009/305/EZ: Odluka Vijeća od 15. rujna 2008. o potpisivanju Sporazuma između Europske zajednice i Države Izrael o pojedinim aspektima usluga u zračnom prometu

text:
               11/Sv. 119

               HR

               Službeni list Europske unije

               31

         32009D0305

               L 090/9

               SLUŽBENI LIST EUROPSKE UNIJE

         ODLUKA VIJEĆA
   od 15. rujna 2008.
   o potpisivanju Sporazuma između Europske zajednice i Države Izrael o pojedinim aspektima usluga u zračnom prometu
   (2009/305/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni određenih odredaba u postojećim bilateralnim sporazumima sa Sporazumom Zajednice.

               (2)

               Komisija je u ime Zajednice na pregovorima s Državom Izrael postigla Sporazum o određenim aspektima usluga u zračnom prometu u skladu s mehanizmima i uputama u Prilogu Odluci Vijeća od 5. lipnja 2003. o ovlašćivanju Komisije za otvaranje pregovora s trećim zemljama o zamjeni određenih odredaba u postojećim bilateralnim sporazumima sa Sporazumom Zajednice.

               (3)

               Sporazum koji je Komisija postigla pregovorima trebalo bi potpisati, podložno mogućem kasnijem sklapanju,

         ODLUČILO JE:
   Članak 1.
   Potpisivanje Sporazuma između Europske zajednice i Države Izrael o pojedinim aspektima usluga u zračnom prometu odobrava se u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovlašćuje se predsjednik Vijeća za imenovanje osobe (osoba) ovlaštene (ovlaštenih) da u ime Zajednice potpiše (potpišu) Sporazum, podložno njegovu sklapanju.
   Članak 3.
   Ovlašćuje se predsjednik Vijeća za davanje obavijesti propisane u članku 8. stavku 1. Sporazuma.

      Sastavljeno u Bruxellesu 15. rujna 2008.

            Za Vijeće

            Predsjednik

         B. KOUCHNER


title: Odluka Vijeća (ZVSP) 2017/1339 od 17. srpnja 2017. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               18.7.2017

               HR

               Službeni list Europske unije

               L 185/51

         ODLUKA VIJEĆA (ZVSP) 2017/1339
   od 17. srpnja 2017.
   o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1), a posebno njezin članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849.

               (2)

               U skladu s člankom 33. stavkom 1. Odluke (ZVSP) 2016/849 Vijeće izmjenjuje njezin Prilog I. na temelju odluke Vijeća sigurnosti Ujedinjenih naroda („VSUN”) ili Odbora za sankcije.

               (3)

               Odbor VSUN-a, osnovan na temelju Rezolucije Vijeća sigurnosti Ujedinjenih naroda 1718 (2006), 5. lipnja 2017. izmijenio je unose dvaju subjekata koji podliježu mjerama ograničavanja.

               (4)

               VSUN je 2. lipnja 2017. dodao 14 osoba i četiri subjekta na popis osoba i subjekata koji podliježu mjerama ograničavanja. Shodno tome, te osobe i subjekti dodani su u Prilog I. Odluci (ZVSP) 2016/849 Provedbenom odlukom Vijeća (ZVSP) 2017/975. (2) Neke od tih osoba i subjekata trebalo bi stoga ukloniti iz Priloga II. Odluci (ZVSP) 2016/849 jer su sada uvršteni na popis u okviru Priloga I.

               (5)

               Priloge I. i II. Odluci (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog I. Odluci (ZVSP) 2016/849 mijenja se kako je određeno u Prilogu I. ovoj Odluci.
   Članak 2.
   Prilog II. Odluci (ZVSP) 2016/849 mijenja se kako je određeno u Prilogu II. ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 17. srpnja 2017.

            Za Vijeće

            Predsjednica

         F. MOGHERINI

      (1)  SL L 141, 28.5.2016., str. 79.

      (2)  Provedbena odluka Vijeća (ZVSP) 2017/975 od 8. lipnja 2017. o provedbi Odluke (ZVSP) 2016/849 o mjerama ograničavanja protiv Demokratske Narodne Republike Koreje (SL L 146, 9.6.2017., str. 145.).

      PRILOG I.
      U Prilogu I. Odluci (ZVSP) 2016/849 unosi za osobe i subjekte navedene u nastavku zamjenjuju se kako slijedi:
      A.   Osobe

                     Ime i prezime

                     Drugo ime

                     Datum rođenja

                     Datum uvrštenja na popis UN-a

                     Obrazloženje

                     „2.

                     Ri Je-Son

                     Korejsko ime:

                        ;
                     Kinesko ime:

                     Drugo ime: Ri Che Son

                     1938.

                     16.7.2009.

                     Ministar industrije za atomsku energiju od travnja 2014. Bivši direktor Glavnog ureda za atomsku energiju (General Bureau of Atomic Energy (GBAE)), glavne agencije koja upravlja nuklearnim programom DNRK-a; olakšavao je provedbu više pothvata u nuklearnom području, između ostalog GBAE-u je olakšavao upravljanje Centrom za nuklearna istraživanja GBAE-a Yongbyon i poduzećem Namchongang Trading Corporation.”

      B.   Subjekti

                     Ime i prezime

                     Drugo ime

                     Lokacija

                     Datum uvrštenja na popis UN-a

                     Druge informacije

                     „4.

                     Namchongang Trading Corporation

                     a) NCG; b) NAMCHONGANG TRADING; c) NAM CHON GANG CORPORATION; d) NOMCHONGANG TRADING CO.; e) NAM CHONG GAN TRADING CORPORATION; f) Namhung Trading Corporation; g) Korea Daeryonggang Trading Corporation; h) Korea Tearyonggang Trading Corporation.

                     a) Pjongjang, Demokratska Narodna Republika Koreja; b) Sengujadong 11-2/(ili Kwangbok-dong), distrikt Mangyongdae, Pjongjang, Demokratska Narodna Republika Koreja.

                     16.7.2009.

                     Namchongang je trgovačko društvo sa sjedištem u DNRK koje je podređeno Glavnom uredu za atomsku energiju (General Bureau of Atomic Energy, GBAE). Namchongang je sudjelovao u nabavi japanskih vakuumskih pumpi otkrivenih u nuklearnom objektu DNRK-a, kao i narudžbama nuklearnog materijala povezanima s njemačkim dobavljačem. Usto je sudjelovao u kupnji aluminijskih cijevi i druge opreme posebno pogodne za program obogaćivanja urana od kraja 1990-ih. Njegov je predstavnik bivši diplomat koji je bio predstavnik DNRK-a prilikom inspekcije koju je IAEA provela u nuklearnim postrojenjima Yongbyona 2007. Aktivnosti poduzeća Namchongang u pogledu širenja oružja povod su za veliku zabrinutost s obzirom na prošle aktivnosti DNRK-a u širenju oružja. Telefonski brojevi: +850 218111, 18222 (interni br. 8573). Broj telefaksa: +850 23814687.

                     15.

                     Green Pine Associated Corporation

                     a) Cho'ngsong United Trading Company; b) Chongsong Yonhap; c) Ch'o'ngsong Yo'nhap; d) Chosun Chawo'n Kaebal T'uja Hoesa; e) Jindallae; f) Ku'm- haeryong Company LTD; g) Natural Resources Development and Investment Corporation; h) Saeingp'il Company; i) National Resources Development and Investment Corporation; j) Saeng Pil Trading Corporation

                     a) c/o Reconnaissance General Bureau Headquarters, Hyongjesan-Guyok, Pjongjang, Demokratska Narodna Republika Koreja; b) Nungrado, Pjongjang, Demokratska Narodna Republika Koreja; c) Rakrang No. 1, distrikt Rakrang, Pjongjang, Koreja, Chilgol-1 dong, distrikt Mangyongdae, Pjongjang, Demokratska Narodna Republika Koreja

                     2.5.2012.

                     Poduzeće Green Pine Associated Corporation (‚Green Pine’) preuzelo je brojne aktivnosti poduzeća Korea Mining Development Trading Corporation (KOMID). KOMID, koji je Odbor za sankcije uvrstio na popis u travnju 2009., glavni je trgovac oružjem DNRK-a i njezin glavni izvoznik robe i opreme povezane s balističkim projektilima i konvencionalnim oružjem. Green Pine je također odgovoran za oko polovicu oružja i srodnog materijala koji se izvoze iz DNRK-a. Green Pine je identificiran za sankcije zbog izvoza oružja ili povezanog materijala iz Sjeverne Koreje. Green Pine je specijaliziran za proizvodnju pomorske vojne opreme i naoružanja, kao što su podmornice, vojni brodovi i raketni sustavi, te je izvozio torpeda i tehničku pomoć iranskim poduzećima povezanima s područjem obrane. Telefonski brojevi: +850 218111(interni br. 8327). Broj telefaksa: +850 23814685 i +850 23813372. Adrese e-pošte: pac@silibank.com i kndic@co.chesin.com.

                     46.

                     Strateške raketne snage Narodne armije Koreje (Strategic Rocket Force of the Korean People's Army)

                     Strateške raketne snage (Strategic Rocket Forces) Zapovjedništvo strateških raketnih snaga Narodne armije Koreje; Strateške snage (Strategic Forces); Strateške snage

                     Pjongjang, DNRK

                     2.6.2017.

                     Strateške raketne snage Narodne armije Koreje zadužene su za sve programe balističkih projektila DNRK-a te su odgovorne za lansiranja SCUD-a i NODONG-a.”

      PRILOG II.
      Iz Priloga II. Odluci (ZVSP) 2016/849 brišu se unosi za osobe i subjekte navedene u nastavku:

                  I.

                  Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništenje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom.
                  A.   Osobe

                                 „6.

                                 PAEK Se-bong

                                 12.

                                 PAK To-Chun”

                  B.   Subjekti

                                 „7.

                                 Strateške raketne snage (Strategic Rocket Forces)”


title: 2014/720/EU: Odluka Vijeća od 13. listopada 2014. o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Crne Gore Revidiranom sporazumu o javnoj nabavi

text:
               18.10.2014

               HR

               Službeni list Europske unije

               L 300/51

         ODLUKA VIJEĆA
   od 13. listopada 2014.
   o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Crne Gore Revidiranom sporazumu o javnoj nabavi

      (2014/720/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Crna Gora je 4. studenoga 2013. podnijela zahtjev za pristupanje Revidiranom sporazumu o javnoj nabavi („Revidirani SJN”).

               (2)

               Obveze Crne Gore u pogledu područja primjene utvrđene su u njezinoj konačnoj ponudi koja je 18. srpnja 2014. podnesena strankama Revidiranog SJN-a.

               (3)

               Konačna ponuda Crne Gore odražava obvezujući raspored Unijinog područja primjene iz Dodatka I. Revidiranom SJN-u. Ona je stoga zadovoljavajuća i prihvatljiva. Uvjeti pristupanja Crne Gore, kako su navedeni u Prilogu ovoj Odluci, bit će odraženi u odluci Odbora za javnu nabavu („Odbor SJN-a”) o pristupanju Crne Gore.

               (4)

               Očekuje se da će se pristupanjem Crne Gore Revidiranom SJN-u dati pozitivan doprinos daljnjem otvaranju međunarodnih tržišta javne nabave.

               (5)

               Člankom XXII. stavkom 2. Revidiranog SJN-a predviđa se da svaki član WTO-a može pristupiti Sporazumu pod uvjetima koje treba dogovoriti između tog člana i stranaka, pri čemu se takvi uvjeti navode u odluci Odbora SJN-a.

               (6)

               Stoga je potrebno utvrditi stajalište koje treba zauzeti u ime Unije u okviru Odbora SJN-a u vezi s pristupanjem Crne Gore,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u okviru Odbora za javnu nabavu jest da treba odobriti pristupanje Crne Gore Revidiranom sporazumu o javnoj nabavi, podložno posebnim uvjetima pristupanja navedenima u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 13. listopada 2014.

            Za Vijeće

            Predsjednik

         M. MARTINA

      PRILOG
      UVJETI EU-a ZA PRISTUPANJE CRNE GORE REVIDIRANOM SPORAZUMU O JAVNOJ NABAVI (1)

      Nakon pristupanja Crne Gore Revidiranom sporazumu o javnoj nabavi, odjeljak 2. točka 2. („Javni naručitelji država članica EU-a na razini središnje vlasti”) Priloga 1. Dodatku I. za Europsku uniju glasi kako slijedi:

                     „2.

                     Za robu, usluge, dobavljače i pružatelje usluga iz Izraela i Crne Gore, nabava od strane sljedećih javnih naručitelja središnje vlasti.”

      Nakon pristupanja Crne Gore Revidiranom sporazumu o javnoj nabavi, Prilog 6. odjeljak 2. glasi kako slijedi:

                     „2.

                     Ugovori o koncesijama za radove, kada ih dodjeljuju subjekti iz priloga 1. i 2., uključeni su u režim nacionalnog tretmana za pružatelje građevinskih usluga Islanda, Lihtenštajna, Norveške, Nizozemske u ime Arube, Švicarske i Crne Gore, pod uvjetom da je njihova vrijednost jednaka ili premašuje 5 000 000 SDR, te za pružatelje građevinskih usluga iz Koreje, pod uvjetom da je njihova vrijednost jednaka ili premašuje 15 000 000 SDR.”

         (1)  Tajništvo WTO-a je u dogovoru sa strankama Revidiranog SJN-a izmijenilo numeraciju obvezujućih rasporeda područja primjene stranaka Revidiranog SJN-a. Numeracija koja se koristi u ovom Prilogu odgovara numeraciji iz zadnje ovjerene preslike obvezujućih rasporeda područja primjene stranaka Revidiranog SJN-a koje su stranke Revidiranog SJN-a službenom obaviješću dostavile WTO-u i dostupna je na: http://www.wto.org/english/tratop_e/gproc_e/gp_app_agree_e.htm#revisedGPA. Numeracija obvezujućih rasporeda područja primjene stranaka Revidiranog SJN-a koja je objavljena u SL L 68, 7.3.2014., str. 2. ne primjenjuje se.


title: Odluka Vijeća od 14. rujna 2015. o novom sastavu upravnog odbora Europskog centra za razvoj strukovnog osposobljavanja

text:
               16.9.2015

               HR

               Službeni list Europske unije

               C 305/2

         ODLUKA VIJEĆA
   od 14. rujna 2015.
   o novom sastavu upravnog odbora Europskog centra za razvoj strukovnog osposobljavanja
   (2015/C 305/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir dva kandidata koja je Vijeću predložila Komisija kao predstavnike poslodavaca,
   budući da:

               (1)

               Svojom odlukom od 14. srpnja 2015. (2) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018. Međutim, u toj Odluci nisu bili navedeni svi članovi koje treba imenovati,

         ODLUČILO JE:
   Članak 1.
   Sljedeće osobe imenuju se članovima upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI ORGANIZACIJA POSLODAVACA:

               HRVATSKA

               g. Ivica ZELIĆ

               MALTA

               g. Mario SPITERI

         Članak 2.
   Ova se Odluka objavljuje u informativne svrhe u Službenom listu Europske unije.

      Sastavljeno u Bruxellesu 14. rujna 2015.

            Za Vijeće

            Predsjednik

         J. ASSELBORN

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.


title: 2014/646/ZVSP: Odluka Političkog i sigurnosnog odbora EUFOR RCA/5/2014 od 24. srpnja 2014. o prihvaćanju doprinosa trećih država za vojnu operaciju Europske unije u Srednjoafričkoj Republici (EUFOR RCA)

text:
               6.9.2014

               HR

               Službeni list Europske unije

               L 267/8

         ODLUKA POLITIČKOG I SIGURNOSNOG ODBORA EUFOR RCA/5/2014
   od 24. srpnja 2014.
   o prihvaćanju doprinosa trećih država za vojnu operaciju Europske unije u Srednjoafričkoj Republici (EUFOR RCA)

      (2014/646/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/73/ZVSP od 10. veljače 2014. o vojnoj operaciji Europske unije u Srednjoafričkoj Republici (EUFOR RCA) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke 2014/73/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih zemalja.

               (2)

               Slijedom preporuke zapovjednika operacije EUFOR RCA i savjeta Vojnog odbora Europske unije o doprinosu Srbije, trebalo bi prihvatiti doprinos Srbije.

               (3)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIJELA JE OVU ODLUKU:
   Članak 1.
   1.   Doprinos Srbije vojnoj operaciji Europske unije u Srednjoafričkoj Republici (EUFOR RCA) prihvaća se i smatra značajnim.
   2.   Srbija se izuzima od financijskih doprinosa za proračun vojne operacije EUFOR RCA.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. srpnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 40, 11.2.2014., str. 59.


title: Odluka Vijeća 2013/515/ZVSP od 21. listopada 2013. o izmjeni Odluke 2010/638/ZVSP o mjerama ograničavanja protiv Republike Gvineje

text:
               22.10.2013

               HR

               Službeni list Europske unije

               L 280/25

         ODLUKA VIJEĆA 2013/515/ZVSP
   od 21. listopada 2013.
   o izmjeni Odluke 2010/638/ZVSP o mjerama ograničavanja protiv Republike Gvineje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 25. listopada 2010. donijelo Odluku 2010/638/ZVSP (1).

               (2)

               Na temelju preispitivanja Odluke 2010/638/ZVSP mjere ograničavanja trebalo bi produljiti do 27. listopada 2014.

               (3)

               Odluku 2010/638/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   U članku 8. Odluke 2010/638/ZVSP, stavak 2. zamjenjuje se sljedećim:

      „2.   Ova se Odluka primjenjuje do 27. listopada 2014. Redovito se preispituje. Prema potrebi se obnavlja ili mijenja ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 21. listopada 2013.

            Za Vijeće

            Predsjednica

         C. ASHTON

      (1)  Odluka 2010/638/ZVSP od 25. listopada 2010. o mjerama ograničavanja protiv Republike Gvineje (SL L 280, 26.10.2010., str. 10.).


title: 2002/801/EZ: Odluka Vijeća od 8. listopada 2002. o izmjeni Odluke 98/509/EZ o sklapanju Sporazuma o uzajamnom priznavanju u vezi s ocjenom usklađenosti između Europske zajednice i Novog Zelanda

text:
               11/Sv. 006

               HR

               Službeni list Europske unije

               59

         32002D0801

               L 278/20

               SLUŽBENI LIST EUROPSKE UNIJE

               08.10.2002.

      ODLUKA VIJEĆA

   od 8. listopada 2002.
   o izmjeni Odluke 98/509/EZ o sklapanju Sporazuma o uzajamnom priznavanju u vezi s ocjenom usklađenosti između Europske zajednice i Novog Zelanda
   (2002/801/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. podstavkom 1., prvom rečenicom, stavkom 3. podstavkom 1., prvom rečenicom i stavkom 4.,
   uzimajući u obzir prijedlog Komisije,
   budući da:
   radi osiguranja učinkovitog izvršavanja Sporazuma o zaključivanju Sporazuma o uzajamnom priznavanju u vezi ocjene usklađenosti između Europske zajednice i Novog Zelanda (1) (dalje u tekstu „Sporazum”) potrebno je izmijeniti Odluku 98/509/EZ (2) kako bi se ovlastila Komisija da poduzme sve potrebne mjere za provedbu Sporazuma,
   ODLUČILO JE SLJEDEĆE:
   Jedini članak
   Članak 3. Odluke 98/509/EZ zamjenjuje se sljedećim:

      „Članak 3.
      1.   Komisija predstavlja Zajednicu u Zajedničkom odboru iz članka 12. Sporazuma, a pomaže joj posebni odbor kojeg imenuje Vijeće. Komisija nakon konzultacija s posebnim odborom obavlja imenovanja, obavještavanja, razmjenu informacija i zahtjeve za informacije iz Sporazuma.
      2.   Položaj Zajednice u Zajedničkom odboru utvrđuje Komisija nakon konzultacija s posebnim Odborom iz stavka 1.”

      Sastavljeno u Luxembourgu 8. listopada 2002.

            Za Vijeće

            Predsjednik

         T. PEDERSEN

      (1)  SL L 229, 17.8.1998., str. 62.

      (2)  SL L 229, 17.8.1998., str. 61.


title: 2010/706/EU: Odluka Vijeća od 3. lipnja 2010. o potpisivanju, u ime Europske unije, Sporazuma između Europske unije i Gruzije o pojednostavljenju izdavanja viza

text:
               19/Sv. 10

               HR

               Službeni list Europske unije

               220

         32010D0706

               L 308/1

               SLUŽBENI LIST EUROPSKE UNIJE

         ODLUKA VIJEĆA
   od 3. lipnja 2010.
   o potpisivanju, u ime Europske unije, Sporazuma između Europske unije i Gruzije o pojednostavljenju izdavanja viza
   (2010/706/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 27. studenoga 2008. ovlastilo Komisiju da započne pregovore s Gruzijom o sporazumu između Europske unije i Gruzije o pojednostavljenju izdavanja viza (dalje u tekstu „Sporazum”). Pregovori su uspješno završeni i Sporazum je parafiran 25. studenoga 2009.

               (2)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (1); Ujedinjena Kraljevina stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (3)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (2); Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (4)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje i ne podliježe njezinoj primjeni.

               (5)

               Sporazum bi trebalo potpisati, podložno njegovu sklapanju,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Gruzije o pojednostavljenju izdavanja viza (dalje u tekstu „Sporazum”) odobrava se u ime Unije, podložno sklapanju navedenog Sporazuma (3).
   Članak 2.
   Ovlašćuje se predsjednik Vijeća odrediti osobu(-e) ovlaštenu(-e) potpisati Sporazum u ime Unije, podložno njegovu sklapanju.
   Članak 3.
   Ova Odluka stupa na snagu na dan donošenja.

      Sastavljeno u Luksemburgu 3. lipnja 2010.

            Za Vijeće

            Predsjednik

         A. PÉREZ RUBALCABA

      (1)  SL L 131, 1.6.2000., str. 43.

      (2)  SL L 64, 7.3.2002., str. 20.

      (3)  Tekstovi Sporazuma, Protokola i izjava objavit će se zajedno s odlukom o sklapanju Sporazuma.